CELEX: 32015R0630
Language: lv
Date: 2015-04-22 00:00:00
Title: Komisijas Īstenošanas regula (ES) 2015/630 (2015. gada 22. aprīlis), ar kuru groza Īstenošanas regulu (ES) Nr. 498/2012 par to tarifa likmes kvotu piešķiršanu, kas piemērojamas kokmateriālu eksportam no Krievijas Federācijas uz Eiropas Savienību

23.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 104/8
            
         KOMISIJAS ĪSTENOŠANAS REGULA (ES) 2015/630
   (2015. gada 22. aprīlis),
   ar kuru groza Īstenošanas regulu (ES) Nr. 498/2012 par to tarifa likmes kvotu piešķiršanu, kas piemērojamas kokmateriālu eksportam no Krievijas Federācijas uz Eiropas Savienību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2011. gada 14. decembra Lēmumu 2012/105/ES par to, lai Savienības vārdā parakstītu un provizoriski piemērotu Nolīgumu vēstuļu apmaiņas veidā starp Eiropas Savienību un Krievijas Federāciju par to tarifa likmes kvotu pārvaldību, kas piemērojamas koksnes eksportam no Krievijas Federācijas uz Eiropas Savienību, un Protokolu starp Eiropas Savienību un Krievijas Federācijas valdību par tehnisko kārtību atbilstīgi minētajam nolīgumam (1), un jo īpaši tā 4. pantu,
   tā kā:
   
               (1)
            
            
               Krievijas Federācija 2012. gada 22. augustā pievienojās Pasaules Tirdzniecības organizācijai. Krievijas Federācijas saistības ietver tarifa likmes kvotas konkrētu skujkoku veidu koksnes eksportam, no kurām daļa ir piešķirta eksportam uz Savienību. Šo tarifa likmes kvotu pārvaldības kārtība ir noteikta Nolīgumā vēstuļu apmaiņas veidā starp Eiropas Savienību un Krievijas Federāciju par to tarifa likmes kvotu pārvaldību, kas piemērojamas koksnes eksportam no Krievijas Federācijas uz Eiropas Savienību (“nolīgums”), un Protokolā starp Eiropas Savienību un Krievijas Federācijas valdību par tehnisko kārtību atbilstoši minētajam nolīgumam (“protokols”). Nolīgums un protokols tika parakstīti 2011. gada 16. decembrī. Tie tiek piemēroti provizoriski no dienas, kad Krievijas Federācija iestājās Pasaules Tirdzniecības organizācijā.
            
         
               (2)
            
            
               Saskaņā ar Lēmuma 2012/105/ES 4. pantu Komisijas Īstenošanas regulā (ES) Nr. 498/2012 (2) paredzēti noteikumi par to tarifa likmes kvotu piešķiršanu, kas piemērojamas kokmateriālu eksportam no Krievijas Federācijas uz Eiropas Savienību. Minētā regula zaudēs spēku dienā, kurā protokolu beidz piemērot provizoriski.
            
         
               (3)
            
            
               Nolīgumu un protokolu turpina piemērot provizoriski, līdz tiek pabeigtas procedūras to noslēgšanai.
            
         
               (4)
            
            
               Īstenošanas regula (ES) Nr. 498/2012 tika grozīta ar Īstenošanas regulu (ES) Nr. 449/2014 (3), lai ņemtu vērā tarifa likmes kvotu zemo izmantošanas līmeni. Līdz ar to Īstenošanas regulas (ES) Nr. 498/2012 13. un 14. pantā paredzēto importa robežvērtību samazināšana 2015. gada kvotas periodā tika apturēta.
            
         
               (5)
            
            
               Ņemot vērā tarifa likmes kvotas zemo izmantošanas līmeni 2014. gada kvotas periodā, Īstenošanas regulas (ES) Nr. 498/2012 13. un 14. pantā paredzētā importa robežvērtību samazināšana ir jāaptur arī attiecībā uz 2016. gada kvotas periodu, lai veicinātu tarifa likmes kvotu izmantošanu pilnā apmērā, jo īpaši tradicionālo importētāju vidū.
            
         
               (6)
            
            
               Tāpēc Īstenošanas regula (ES) Nr. 498/2012 būtu attiecīgi jāgroza.
            
         
               (7)
            
            
               Šajā īstenošanas regulā paredzētie pasākumi ir saskaņā ar atzinumu, ko sniegusi Mežsaimniecības komiteja, kura izveidota ar Lēmumu 2012/105/ES,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 498/2012 15. panta 2. punktu aizstāj ar šādu:
   
      “2.   Regulas 13. un 14. panta noteikumus nepiemēro attiecībā uz pirmo un otro kvotas periodu pēc pirmajiem trijiem kvotas periodiem.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 22. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 57, 29.2.2012., 1. lpp.
   
   
      (2)  Komisijas 2012. gada 12. jūnija Īstenošanas regula (ES) Nr. 498/2012 par to tarifa likmes kvotu piešķiršanu, kas piemērojamas kokmateriālu eksportam no Krievijas Federācijas uz Eiropas Savienību (OV L 152, 13.6.2012., 28. lpp.).
   
      (3)  Komisijas 2014. gada 2. maija Īstenošanas regula (ES) Nr. 449/2014, ar kuru groza Komisijas Īstenošanas regulu (ES) Nr. 498/2012 par to tarifa likmes kvotu piešķiršanu, kas piemērojamas kokmateriālu eksportam no Krievijas Federācijas uz Eiropas Savienību (OV L 132, 3.5.2014., 57. lpp.).